MKเป็นร้านสุกี้ยอดนิยมที่ครองใจคนไทยมานาน ระยะหลังมานี้ก็ได้มีการพัฒนาบริการให้มีการเข้าถึงกลุ่มลูกค้าหลายบริการด้วยกัน วันนี้เราเลยได้ทีมาลองMK GOLDสาขาเอกมัยกันค่ะ สาขานี้ถ้าเลี้ยวมาจากถนนสุขุมวิทจะอยู่ไม่ไกลจากปากซอยมากค่ะ อยู่ทางซ้ายมือ การเดินทางเลยสามารถมาทางรถไฟฟ้าลงสถานีเอกมัยก็ได้เลย

วันนี้ก็สั่งเซตของสดมาทานตามปกติ เช่นเนื้อปลา ลูกชิ้นเอ็มเค สาหร่ายทรงเครื่อง และมี่ขาดไม่ได้คือเป็ดย่างMK เป็นต้น แล้วตามด้วยของหวานอย่างทับทิมกรอบมะพร้าวอ่อนที่สาขาอื่นๆไม่มีบริการด้วยค่ะ รสชาติโดยรวมจริงๆไม่ต่างกับสาจาธรรมดามาก แต่คุณภาพค่อนข้างโอเคเลย อย่างสาหร่ายทรงเครื่องก็ตัดมาขนาดกำลังดี ไม่บิดๆเบี้ยวๆเล็กบ้างใหญ่บ้างเหมือนสาขาธรรมดา ที่สำคัญที่เห็นความต่างชัดๆ คือ เนื้อปลา ทานสาขาธรรมดาจนตั้งใจว่าจะไม่สั่งอีกเลย เพราะ สาขาอื่นๆมันเหม็นคาว ไม่สดเลย สั่งกี่ครั้งก็ไม่สด ไม่คุ้มค่าราคา แต่ท่่ีนี่ค่อนข้างสดสะอาดและไม่มีกลิ่นค่ะ ที่ชอบมาก คือ ขนมหวานมีให่เลือกหลายอย่าง ที่ชอบสุด คือ ทับทิมกรอบเสริฟมาในลูกมะพร้าว มีน้ำมะพร้าวและกะทิในลูก หอมหวานอร่อยมากค่ะ

สรุป ความพิเศษของ mk gold รู้สึกว่าอาหารจะสด มีคุณภาพมากกว่า บริการดีกว่า ทั้งอุปกรณ์ความสะอาดก็ดีมาก รายการอาหารบางอย่างก็จะไม่มีที่สาขาปกติทั่วไปด้วยค่ะ และวันที่มาก็เตอเซเลปหลายโต๊ะเลย คงเพราะความสะดวกที่มีที่จอดเป็นของร้านเอง และร้านที่กว้างขวาง ความสะอาด บริการและที่สำคัญไม่ต้องรอคิวเลยค่ะ ส่วนถ้าจะพูดถึงความคุ้มค่าก็คงต้องยกให้เอ็มเคสาขาปกติก็พอค่ะ แต่ถ้าในวาระพิเศษๆจะมาฉลองกันที่นี่นานๆทีก็ถือเป็นที่ๆดีเลยทีเดียว ส่วนราคาโดยรวมที่นี่ก็แพงกว่าสาขาปกติพอประมาณ ประมาณ10-20% ค่ะ